GiliGold/VAD_KnessetCorpus huggingface dataset:
איתן גינזבורג: אני חושב שיש בבית קונצנזוס מקיר לקיר על החשיבות של המתווה והמענק הזה.
איתן גינזבורג: ראוי לכנסת ולציבור שהחוק הזה יעבור, ולכן ראוי גם להקדים את הדיון בו.
איתן גינזבורג: לכן נעלה את זה להצבעה ונחזור למליאה.
איתן גינזבורג: בעד- 7, אין מתנגדים, אין נמנעים.
איתן גינזבורג: ההצבעה עברה פה-אחד.
איתן גינזבורג: אנחנו מאשרים את הקדמת הדיון לפני הקריאה הראשונה.
איתן גינזבורג: צהריים טובים, אני מתכבד לפתוח את ישיבת ועדת הכנסת.
איתן גינזבורג: היום יום שלישי, ב' בחשוון התשפ"א, 20 באוקטובר 2020.
איתן גינזבורג: לפנינו מספר נושאים על סדר-היום, ונתחיל ראשון ראשון ואחרון אחרון.
איתן גינזבורג: מובאת בפניכם המלצה, לאור חזרתו של חבר הכנסת אליהו ברוכי לכהן כחבר כנסת, ואנחנו מברכים אותו על החזרה המהירה.
איתן גינזבורג: אמר יושב-ראש הכנסת שזה חבר כנסת ששבר שיא – שתי קדנציות בכנסת אחת.
איתן גינזבורג: כפי שאתם יודעים, מליאת הכנסת אישרה את אליהו ברוכי כסגן יושב-ראש הכנסת.
איתן גינזבורג: הוא הפסיק לכהן בכנסת כשחבר הכנסת ליצמן התפטר מהממשלה, והוא שב לכהן לפי החוק הנורבגי.
איתן גינזבורג: עכשיו, עם חזרתו של חבר הכנסת ברוכי לכנסת, סיעת יהדות התורה מבקשת לבחור בו שוב לתפקיד סגן יושב-ראש הכנסת עד 1 בינואר 2021, י"ז בטבת תשפ"א.
יצחק פינדרוס: אני חושב שאתם צריכים להודות לסיעת יהדות התורה, שכחודש אחרי שלא היה לנו סגן יושב-ראש לא ביקשנו למנות מישהו לאותו חודש ואז לחזור.
יצחק פינדרוס: חסכנו לכם ישיבה.
אלעזר שטרן: כמה סגנים יש?
איתן גינזבורג: היום יש שמונה סגנים, וזה התשיעי.
איתן גינזבורג: כשהוא יצא, לא מינינו מישהו במקומו.
איתן גינזבורג: לא הגדלנו את מכסת הסגנים, כפי שהוועדה אישרה.
איתן גינזבורג: מי בעד ההמלצה למנות את ברוכי כסגן יושב-ראש הכנסת?
איתן גינזבורג: אנחנו מחליטים להמליץ בפני הכנסת לבחור בחבר הכנסת אליהו ברוכי כסגן יושב-ראש הכנסת.
איתן גינזבורג: נעבור לסעיף השני: בקשת יושב-ראש הכנסת לקביעת ישיבת כנסת ביום חמישי, י"א בחשוון התשפ"א, 29 באוקטובר 2020, לציון 25 שנה להרצחו של ראש הממשלה לשעבר יצחק רבין, זכרו לברכה.
איתן גינזבורג: בבקשה, מזכירת הכנסת.
ירדנה מלר הורוביץ: תודה.
ירדנה מלר הורוביץ: צהריים טובים, יום השנה להירצחו של ראש הממשלה ושר הביטחון רבין ז"ל הוא י"ב בחשוון, וזה יוצא יום שישי.
ירדנה מלר הורוביץ: בדרך כלל אנחנו מתאמים את זה ליום שאפשר לכנס את הכנסת.
ירדנה מלר הורוביץ: כמובן, בתיאום עם המשפחה ועם מרכז רבין.
ירדנה מלר הורוביץ: השנה לא תהיה עלייה להר הרצל בשל הקורונה.
ירדנה מלר הורוביץ: זה 25 שנה לרצח, ומבקשים להוסיף ישיבה ביום חמישי ולקבוע אותה לשעה 13:00.
ירדנה מלר הורוביץ: כמובן, זה גם בתיאום עם המשפחה.
אלעזר שטרן: וזה הנוהל הרגיל, כמו בכל שנה.
ירדנה מלר הורוביץ: זה יהיה במעמד נשיא המדינה.
עוזי דיין: יום חמישי זה בגלל התאריך?
עוזי דיין: לרצח רבין יש הרבה תאריכים, כידוע.
ירדנה מלר הורוביץ: לא לא.
ירדנה מלר הורוביץ: י"ב בחשון זה יום שישי, לכן מקדימים ביום ל-י"א.
עוזי דיין: אף פעם לא מקיימים את זה ב-י"ב בחשוון.
אלעזר שטרן: זה לא נכון, עוזי.
עוזי דיין: למה לא?
עוזי דיין: העצרת אף פעם לא ב-י"ב - - -
איתן גינזבורג: העצרת היא לא אירוע ממלכתי.
איתן גינזבורג: ישיבת הכנסת בדרך כלל מתקיימת ביום שעולים לקבר, ומקיימת את האירוע הממלכתי בהר הרצל.
אלעזר שטרן: בתאריך העברי.
איתן גינזבורג: נכון, וזה האירוע הממלכתי.
איתן גינזבורג: העצרת היא אירוע פוליטי.
עוזי דיין: אני לא רוצה להתנגד, רק זה יגרום לזה שיהיו מעט אנשים.
ירדנה מלר הורוביץ: קרה כבר שקיימנו בימי חמישי וקרה שקיימנו בימי ראשון.
ירדנה מלר הורוביץ: הולכים לפי היורצייט, התאריך העברי.
יצחק פינדרוס: איתן, כמי שלא למד ליבה, תסביר לי מה ההבדל בין ממלכתי לפוליטי.
איתן גינזבורג: מי שלא למד ליבה המציא את ההבדל בין ממלכתי לפוליטי.
איתן גינזבורג: אני חושב שזה ראוי.
ירדנה מלר הורוביץ: לא בשנת קורונה האזכרה בהר הרצל, ויוצא גם אוטובוס מהכנסת עם חברי כנסת.
ירדנה מלר הורוביץ: האזכרה מסתיימת בסביבות השעה 16:30 וב-17:00 מקיימים את הישיבה – לא משנה אם זה היה בימי ראשון או בימי חמישי.
ירדנה מלר הורוביץ: השנה אין עלייה להר ולכן מבקשים לקבוע ב-13:00.
איתן גינזבורג: נראה לי שנכון לקיים את זה ביום חמישי ולא ביום כנסת רגיל כמו יום רביעי, שהוא יום של חקיקה ויום של הרבה מעשי חול.
איתן גינזבורג: צריך להקדיש את היום הזה.
איתן גינזבורג: מי בעד אישור בקשת יושב-ראש לקבוע ישיבה מיוחדת ביום חמישי?
איתן גינזבורג: אני עובר לסעיף השלישי, ברשותכם: הקמת ועדה משותפת לוועדת הכספים ולוועדת החוץ והביטחון, בהתאם להוראות סעיף 18א לחוק יסודות התקציב, התשמ"ה-1985.
איתן גינזבורג: כידוע לכם, יש ועדות משותפות לפי חוקים שונים בכל הנוגע לתקציב.
איתן גינזבורג: אנחנו נערכים; הקמנו ועדה משותפת לוועדת הכספים וועדת הכנסת, שמונה מספר שווה של חברים, ואותו דבר צריך לעשות גם לוועדת הכספים וועדת החוץ והביטחון כדי לדון בכל מרכיבי תקציב הביטחון.
איתן גינזבורג: לאחר התייעצות עם יושבי-ראש הוועדות הרלוונטיים, כפי שקובע החוק, ושיח עם כל ראשי הסיעות, מוצע להקים ועדה משותפת של ועדת הכספים וועדת החוץ והביטחון לתקציב הביטחון, שיהיו בה 12 חברים – שישה חברים מכל ועדה – לפי ההרכב הבא: מטעם ועדת הכספים מוצעים החברים: משה גפני – שגם ישמש כיושב-ראש הוועדה על פי חוק – ניר ברקת, רם בן ברק, הילה שי וזאן, ינון אזולאי ואלכס קושניר.
איתן גינזבורג: מטעם ועדת החוץ והביטחון מוצעים חברי הכנסת: צבי האוזר, גדעון סער, אבי דיכטר, משה יעלון, אלעזר שטרן ואיתן גינזבורג.
איתן גינזבורג: מה שביקשו להביא זו ועדה משותפת זמנית לתקופה קצובה כדי לדון באותן העברות תקציביות שאושרו בהשלמות התקציב האחרונות, וזו הייתה ועדה מוקטנת, לא של 12 חברים.
איתן גינזבורג: ואז עלתה פה צעקה – מוצדקת – והודעתי שאני לא מביא את זה להצבעה.
איתן גינזבורג: נביא את ההרכב של הוועדה הקבועה, כפי שקבוע בחוק, בלי שטיקים וטריקים, שתהיה מוסכמת על כל סיעות הבית, וכך אנחנו עושים.
איתן גינזבורג: זו ההצעה המקורית המוסכמת, ויש בה 12 חברים ולא שישה חברים או שמונה חברים ולא לתקופה קצובה.
איתן גינזבורג: ועדה רגילה משותפת, כמו שעושים בכל כנסת.
איתן גינזבורג: מישהו רוצה להתייחס להרכב?
איתן גינזבורג: מי בעד אישור הוועדה המשותפת, על פי ההרכב שהצעתי?
איתן גינזבורג: בעד – שבעה, מתנגד אחד, אין נמנעים.
איתן גינזבורג: ההרכב אושר.
איתן גינזבורג: הנושא הבא: בקשת יושבת-ראש ועדת הפנים והגנת הסביבה להעברת הצעת דיון מהיר בנושא מתווה החתונות המתגבש בתקופת הקורונה תוך התעלמות מנושא זוגות שאינם יכולים להתחתן.
איתן גינזבורג: זו הצעה של חברי הכנסת סובה, הורוביץ, השכל ולהב הרצנו.
איתן גינזבורג: הבקשה היא להעביר אותה מוועדת החוקה, חוק ומשפט לדיון בוועדת הפנים והגנת הסביבה.
איתן גינזבורג: יושבת-ראש הוועדה דיברה אתי, הטענה שלה היא שהתקיים דיון בוועדה שלה ומתוכנן דיון המשך נוסף, ולכן היא חשבה שנכון שיהיה המשך דיון בוועדה שלה.
איתן גינזבורג: הצגתי את עמדתה, ואני מעביר את רשות הדיבור למזכירת הכנסת, שביקשה להתייחס.
ירדנה מלר הורוביץ: אני לא צד בעניין, אני רק אומרת מבחינת התהליך.
ירדנה מלר הורוביץ: לפני חודש הנושא הזה עלה, נדון בוועדת הפנים, היו מסקנות, עברו מסקנות גם למשרד החוץ.
ירדנה מלר הורוביץ: משרד החוץ הבטיח תשובה תוך שבועיים, לא הגיעה תשובה.
ירדנה מלר הורוביץ: הבנתי שביקשו שוב דיון בוועדת הפנים.
ירדנה מלר הורוביץ: חבר הכנסת יבגני סובה ידע טוב ממני כי הוא בעל עניין, אני רק אומרת מבחינה פרוצדורלית.
ירדנה מלר הורוביץ: משעבר חודש העברנו למנהלי הוועדות את הנושא, לא הייתה שום הערה.
ירדנה מלר הורוביץ: יתרה מכך, יושבת-ראש הוועדה היא חברת נשיאות, ולוועדת הפנים אושרה ההצעה שעוסקת באיכות הסביבה בפל קל, והנושא הזה, חברי הכנסת שחלקם הגישו אותו לפני חודש לוועדת הפנים, בדקנו אתם והם ביקשו שזה יהיה בוועדת החוקה.
ירדנה מלר הורוביץ: אני לא יודעת, אני רק צריכה להגיד את זה כאן.
ירדנה מלר הורוביץ: אם יבגני סובה פה, הוא ידע לנמק.
ירדנה מלר הורוביץ: אני יודעת שהם ביקשו את זה במיוחד בוועדת החוקה, זו לא טעות
איתן גינזבורג: לוועדת הכנסת יש סמכות להעביר דיון מהיר מוועדה לוועדה?
ירדנה מלר הורוביץ: יש, אבל היא הייתה צריכה לבקש באותו יום.
ארבל אסטרחן: יש סמכות.
ארבל אסטרחן: הוועדה צריכה לבקש בו ביום.
איתן גינזבורג: כערעור על ההחלטה?
ארבל אסטרחן: כן, זו בקשה להעביר.
ארבל אסטרחן: זה כמו שהמליאה מעבירה.
איתן גינזבורג: כי יש לנו עוד בקשה להעביר, גם סעיף ה' הוא בקשה להעביר.
ארבל אסטרחן: זו אותה פרוצדורה, פשוט דיון מהיר, בגלל שאמורים לדון בו במהירות, גם הבקשה הייתה צריכה להיות מוגשת ביום שני.
ירדנה מלר הורוביץ: לכן היא הייתה לבקש פה, אבל אני רק מספרת שזו לא טעות שזה היה בחוקה, כי חברי הכנסת ביקשו.
ירדנה מלר הורוביץ: אבל הנה המציע.
יבגני סובה: אפשר להגיד, אדוני?
איתן גינזבורג: בבקשה, בטח.
יבגני סובה: אני לא חבר בוועדת החוקה, אבל יצא לי להשתתף בלא מעט דיונים שקשורים בנושא הקורונה.
יבגני סובה: הכנסת הזאת שונה מכל הכנסות בעבר בזה שהגענו עד הקצה מבחינת כל התקנות, כל החוקים, השתנו כבר כל כללי המשחק.
יבגני סובה: הסוגיה של רישום נישואים עלתה לא בגלל שאני בא להתנגח עם יהדות התורה – זה לא מעניין אותי, החבר'ה האלה לא עוברים דרך הרבנות.
יבגני סובה: ההתעקשות של ש"ס ויהדות התורה לא להעביר את זה לוועדת הפנים מלכתחילה, אז קודם הם העבירו לוועדת החוקה - - -
איתן גינזבורג: תזכיר, לא הבנתי.
יבגני סובה: בהצעה לסדר-היום במליאה הם התעקשו להעביר קודם כול לוועדת החוקה, כי הם רצו לטרפד את זה בוועדת החוקה.
יבגני סובה: אמרתי: למה?
יבגני סובה: בשביל מה?
יבגני סובה: תעבירו את זה ישר לוועדת הפנים.
יבגני סובה: לקח חודשיים, אדוני היושב-ראש, בשביל שנקיים דיון בוועדת הפנים.
יבגני סובה: הם לא רוצים לעסוק בזה.
יבגני סובה: אני לא נגדך, מיקי, תביני.
יבגני סובה: אם הנושא יגיע לוועדת החוקה ונוכל לדון בזה במסגרת חוק הקורונה, במסגרת התקנות של חוק הקורונה נוכל למצוא פתרון.
יבגני סובה: למה אני מבקש את זה?
יבגני סובה: כי זה נושא חוקי, גם שר המשפטים יכול לעשות את זה, דרך אגב.
יבגני סובה: הוא מביא תקנות, הוועדה יכולה לאשר את התקנות האלה.
יבגני סובה: הוא יכול להעביר תקנות לשער חירום ולעשות את העניין הזה.
יבגני סובה: אני שומע שמחר משרד החוץ ייתן תשובה; אם משרד החוץ ייתן תשובה לזוגות האלה מחר, אז אדרבא, נסיר את הבקשה והדיון לא יהיה רלוונטי.
יבגני סובה: אבל אני יודע שמחר לא תהיה תשובה, אני גם יודע שמחר הם ייתנו תגובה לבקשה של יושבת-ראש הוועדה מלפני כמעט חודשיים לשקול עם הנציגויות הזרות אם יש אפשרות לעשות רישום בנציגויות הזרות.
יבגני סובה: לכן אני מבקש מוועדת הכנסת לאשר את קיום הדיון בוועדת החוקה, כי זאת הוועדה שיש לה סמכויות, זאת גם הוועדה שיכולה לדון בזה וזאת הוועדה שיכולה לאשר את התקנות, אם שר המשפטים ירצה לשנות את המצב הזה.
יבגני סובה: חבר'ה, אנחנו בקורונה.
איתן גינזבורג: אני רוצה להבין את הפרוצדורה.
איתן גינזבורג: בסדר דברים רגיל אמור להיות בוועדת הפנים.
איתן גינזבורג: ועדת החוקה אמנם מאשרת חוקים ותקנות קורונה – אגב, אתה יודע שהיא לא יכולה לשנות פסיק בתקנות, רק לאשר או לא לאשר.
יבגני סובה: בסדר, אבל לדון היא יכולה.
איתן גינזבורג: הרי מדובר פה על תהליך של דיון מהיר, לא במסגרת דיון על תקנות קורונה שמתנהל עכשיו, ברגע זה, בוועדת החוקה, אלא דיון מהיר שהוא דיון שעומד בפני עצמו בהקשר הזה.
איתן גינזבורג: הוא לא דיון בהקשר של תקנות קורונה, הוא דיון בפני עצמו בנושא הזה, שוועדת החוקה תדון בו.
איתן גינזבורג: אז אני שואל, לטובת העניין, האם לא נכון לרדת עכשיו, בתום הוועדה הזאת, לוועדת החוקה שדנה כרגע בתקנות הקורונה ולהעלות את הנושא של נישואים בחו"ל בתקופת הקורונה עכשיו, כשדנים בתקנות בחוק, ולא במסגרת דיון שיש לו התחלה וסוף והוא לא בתחום סמכותה של ועדת החוקה.
איתן גינזבורג: זו השאלה.
יבגני סובה: אם יושב-ראש הוועדה יאשר אני רק אשמח לרדת עכשיו ולהציג את הנושא הזה, אין שום בעיה.
איתן גינזבורג: מי כמוך יודע שאתה מעלה נושאים שלא תמיד קשורים לנושא.
יבגני סובה: אני לא חבר ועדה, אין לי אפשרות להציע סדר-יום בוועדה.
איתן גינזבורג: כנושא שיהיה בתקנות או בחוק.
איתן גינזבורג: הרי שר המשפטים נמצא שם.
יבגני סובה: אבל אני לא רוצה שזה יתמסמס, כי הנושא הזה חשוב.
יבגני סובה: שלא ייווצר מצב שהוא ייתן שתי דקות להציג את הנושא ובכך ימסמס את הנושא הזה, זה נושא חשוב.
יבגני סובה: דיון זה דיון, עם הצגה של נושאים, עם אנשים שקשורים לנושא הזה.
יבגני סובה: אם אתה מאשר, אדוני היושב-ראש, את קיום הדיון הזה בוועדה – אז זו ועדה, זה לא שלוש דקות, שנכנסתי ויצאתי.
איתן גינזבורג: אבל מה המשמעות של הדיון שם?
יבגני סובה: המשמעות של הדיון היא שקודם כול אני רוצה להעלות את הנושא הזה מבחינה חוקית.
יבגני סובה: אני רוצה שאנשים ידברו, אנשים רוצים להציע גם פתרונות, ואני רוצה שזה יגיע לוועדת החוקה.
יבגני סובה: אם יש לך שיקולים אחרים – תגיד לי.
איתן גינזבורג: לא השתכנעתי שקיומו של דיון מהיר בוועדת החוקה יביא פתרון.
יבגני סובה: אז אשמח לשמוע את אדוני, אם יש לך פתרון לזוגות האלה.
יבגני סובה: אם תגיד לי שיש לך פתרון – בוא נתקן את זה יחד.
מיכל (מיקי) חיימוביץ': חבר הכנסת סובה, אתה יודע שנעשה דיון מקיף בוועדת הפנים; אתה יודע שאנחנו מחכים לתשובה; אתה יודע שהתשובה הזאת יכולה להגיע ממש הקרובים, והתשובה הזאת יכולה לשנות הכול.
מיכל (מיקי) חיימוביץ': אז מדוע לא לחכות עד שנקבל את התשובה הסופית ממשרד החוץ, ואם התשובה תהיה שלילית – נעשה דיון נוסף בוועדת הפנים, כי זה המקום לעשות את הדיון הזה.
מיכל (מיקי) חיימוביץ': אשמח לעשות את הדיון בוועדת הפנים.
יבגני סובה: אמרתי את מה שאמרתי, הוועדה תחליט מה שתחליט.
יבגני סובה: אם אתם לא משתכנעים – צר לי.
יבגני סובה: אתה שומע את מיקי חיימוביץ שאומרת שיהיה עוד דיון, אבל יכול להיות שהדיון הבא יהיה בעוד חודשיים, כי לקח לנו חודשיים לזמן את הדיון בוועדת הפנים.
איתן גינזבורג: יושבת כאן יושבת-ראש הוועדה שאומרת שהיא מבקשת לקיים את הדיון הזה אצלה, שהיא רוצה.
יבגני סובה: את יכולה להתחייב שהדיון הזה יהיה בתוך שבוע מאז התשובה ממשרד החוץ?
מיכל (מיקי) חיימוביץ': בתוך שבוע אני לא יכולה להתחייב, כי סדר-היום של הוועדה כבר קבוע.
מיכל (מיקי) חיימוביץ': בתוך שבועיים אני יכולה להתחייב.
איתן גינזבורג: הנה, היא יכולה להתחייב בתוך עשרה ימים.
יבגני סובה: קודם כול, אני בספק אם התשובה שתינתן מחר על ידי משרד החוץ תספק אותנו.
יבגני סובה: אני בספק גדול.
איתן גינזבורג: בסדר, אז היא מוכנה להתחייב לקיים דיון אצלה בתוך עשרה ימים.
יבגני סובה: ואם אני לא מסתפק בתשובה של ועדת הפנים, אני יכול לחזור לדיון מהיר בוועדת החוקה?
ירדנה מלר הורוביץ: חודש אחרי.
איתן גינזבורג: בין דיון מהיר אחד לדיון מהיר שני יש חודש, אבל אומרת לך יושבת-ראש הוועדה שהיא מוכנה לקיים את הדיון המהיר הזה בתוך עשרה ימים, כפי שמתקיים בוועדת החוקה.
יבגני סובה: אבל אני לא מבין למה אי-אפשר לעשות את זה במקביל.
איתן גינזבורג: כי זה תחום הפעילות של הוועדה שלה.
יבגני סובה: אם תקבלי תשובה ממשרד החוץ מחר וזה סבבה – בסדר, אוריד את הבקשה שלי.
יבגני סובה: נביא את זה במסגרת הליך רגיל ולא דיון.
איתן גינזבורג: כי תחום הסמכות של הנושא הזה – הרי לכל ועדה יש את הסמכויות שלה - - -
יבגני סובה: לא הבנת אותי, איתן.
יבגני סובה: אם היא תקבל את התשובה מחר – אני מוריד את הבקשה שלי, לא נקיים את הדיון בוועדה החוקה ותעשי את זה בנוהל רגיל, כמו שהוועדה דנה באופן רגיל.
יבגני סובה: למה אתם מתעקשים להוריד את הבקשה שלי?
איתן גינזבורג: לא מורידים.
איתן גינזבורג: להעביר לוועדה אחרת.
אלעזר שטרן: יבגני, תסביר לי, מכיוון שזה עניין דתי - - -
יבגני סובה: זה לא עניין דתי.
אלעזר שטרן: חלק גדול מהזוגות שצריכים את אותו רישום הם זוגות שלא יכולים להתחתן פה?
יבגני סובה: הזוגות האלה לא יכולים לטוס, זו בדיוק הבעיה.
מיכל (מיקי) חיימוביץ': יכול להיות שעוד מעט הם יוכלו לטוס.
אלעזר שטרן: אצל חלק מהזוגות זו בחירה חופשית וחלק המדינה אונסת אותם לטוס.
אלעזר שטרן: גם השופט אליקים רובינשטיין דיבר על זה, שזו מדינה דמוקרטית שחלק מהאזרחים שלה לא יכולים להתחתן בה.
אלעזר שטרן: אנחנו מכירים כמה לא יכולים להתחתן בה.
אלעזר שטרן: זה פתרון לאותם זוגות, שמראש היינו חושבים שהכי טוב שיתחתנו פה, אבל לצערי, החברים שלנו, דווקא מיהדות התורה, מונעים את זה לאורך שנים.
אלעזר שטרן: השאלה היא אם אתה יכול לסמוך עליו שיש לו אינטרס להקל עליהם.
אלעזר שטרן: הרי אלה זוגות שעל פניו, אם היו רוצים להקל, היו מקלים עליהם בגדול.
אלעזר שטרן: יכול להיות שמיקי חיימוביץ' בעניין הזה - - -
איתן גינזבורג: מיקי חיימוביץ' רוצה לסייע.
אלעזר שטרן: אני יודע, זה מה שאני אומר.
תהלה פרידמן: חבר הכנסת פרוש אמר שאי-אפשר למנוע מאנשים להתחתן בתקופת קורונה, שזו שערורייה.
אלעזר שטרן: אז מה אם הוא אמר?
איתן גינזבורג: הוא סגן השר.
אלעזר שטרן: הוא לא התכוון לאלה, הלוואי שהוא התכוון לאלה.
אלעזר שטרן: יבגני, אני לא יודע אם אתה לא קצת נאיבי פה.
יבגני סובה: חברת הכנסת חיימוביץ', אני לא נגדך, חס וחלילה.
יבגני סובה: שלא תפרשי לא נכון את ההתעקשות שלי, אני לא נגדך.
יבגני סובה: אני בעד קיום דיון.
יבגני סובה: אם את אומרת שיש לך מידע שמחר משרד החוץ יכול לתת - - -
מיכל (מיקי) חיימוביץ': אני יודעת שאנחנו אמורים לקבל תשובה בימים הקרובים.
מיכל (מיקי) חיימוביץ': אני לא יכולה להבטיח שזה יהיה מחר, אבל השבוע.
יבגני סובה: השאלה היא איזה תשובה.
יבגני סובה: אם תהיה תשובה שלילית, אז מה עשינו בזה?
מיכל (מיקי) חיימוביץ': אז יהיה דיון המשך, כי כבר היה דיון אחד.
יבגני סובה: אבל את יודעת שלקח לנו זמן עד שקיימנו אפילו אחד.
איתן גינזבורג: יושבת פה יושבת-ראש הוועדה ובקולה אומרת שבעשרה הימים הקרובים היא תקיים דיון.
איתן גינזבורג: היא מחכה לתשובה.
איתן גינזבורג: אני מציע – אני לא יכול לחייב אותה, כמובן – שגם אם לא מגיעה תשובה בטווח הזה, שיתקיים ממילא הדיון, שהדיון יתקיים גם אם יש תשובה וגם אם אין.
איתן גינזבורג: זה נראה לי נכון.
יבגני סובה: זאת ההצעה שלי, הצעת פשרה תקרא לזה.
יבגני סובה: הבנתי שתוך עשרה ימים נקיים דיון בוועדת הפנים.
יבגני סובה: מיקי, זה נכון?
מיכל (מיקי) חיימוביץ': כן.
יבגני סובה: אני רוצה למצוא פתרון.
יבגני סובה: המטרה שלי היא לא לעשות יחסי ציבור על הנושא הזה.
מיכל (מיקי) חיימוביץ': כולנו רוצים למצוא פתרון.
יבגני סובה: אם אתם אומרים שזה בסדר, שאפשר לקיים – וכמובן, הכול מוקלט ורשום – אז בסדר, אין לי בעיה.
יבגני סובה: אני רוצה למצוא פתרון גם מעבר לוועדת הפנים.
יבגני סובה: גם אתה, כיושב-ראש ועדת הכנסת וחלק מאוד חשוב בתוך הקואליציה, תיזום את המהלך הזה.
יבגני סובה: אבי ניסנקורן, שר המשפטים, גם יכול לענות למכתב ששלחנו לפני כשלושה שבועות.
איתן גינזבורג: אני עושה בשבילך עבורך את העבודה, בסדר?
יבגני סובה: אני מודה לך מאוד.
איתן גינזבורג: אני מתחייב בפניך שאפנה לשר החוץ כדי לזרז את התשובה, אבל אני חושב שראוי לוועדת הפנים להמשיך לקיים הדיון הזה ולא לקיים דיון נפרד, עקר, חיצוני, בוועדה אחרת.
יבגני סובה: אז מקובל עלי, ואני מודה לכם.
מיכל (מיקי) חיימוביץ': גם אנחנו פנינו לשר המשפטים וגם אני מחכה לתשובה ממנו.
יבגני סובה: אני רוצה לפנות לחבריי מיהדות התורה ומש"ס: זה לא עניין דתי, תבינו את זה.
יבגני סובה: אף אחד לא מנסה להפוך אותם ליהודים לפי ההלכה.
יבגני סובה: יש פה עניין שצריך למצוא פתרון, אפילו כהוראת שעה זמנית לשנה.
יבגני סובה: אנחנו צריכים להבין שהחברים האלה לא יכולים לטוס, וגם אם ייפתחו השמיים הם לא יטוסו כי המדינות לא מחתנות אזרחים בשטח המדינה שלהן.
יבגני סובה: למשל, צ'כיה לא מחתנת אזרחים זרים היום.
יבגני סובה: גם אם יש מחר טיסות בין תל אביב לפראג, אין אפשרות לעשות - - -
מיכל (מיקי) חיימוביץ': וקפריסין?
יבגני סובה: גם לא.
יבגני סובה: כרגע יש הוראה באיחוד האירופי שהם לא נותנים רישום לחתונות לאזרחים זרים, זו בדיוק הנקודה.
יבגני סובה: רק אזרחים של האיחוד האירופי.
יבגני סובה: אני לא יודע אם הנושא הזה ייפתר בחצי השנה הקרובה.
איתן גינזבורג: אם אפשר לעוץ לך עצה טובה, בכל דיון קורונה שמתקיים בנוגע לתקנות הייתי מציע לך להציף את הסוגיה הזאת.
איתן גינזבורג: במסגרת דיוני תקנות הקורונה, לא בנפרד.
יבגני סובה: הבנתי אותך, להחריג את הקבוצה הזאת.
איתן גינזבורג: כי לקיים דיון מהיר בוועדת החוקה, זה דיון שמתחיל ונגמר ולא עוסק בתקנות עצמן.
איתן גינזבורג: הוא עוסק בסוגיה, אבל לא מקבלים החלטות.
יבגני סובה: בזמנים הטובים זה היה עוזר.
יבגני סובה: אבל אני מסכים עם הנאמר פה ומקווה מאוד שנקדם את העניין הזה בוועדת הפנים.
איתן גינזבורג: אתה רוצה להוסיף משהו, פינדרוס?
יצחק פינדרוס: אין לי שום בעיה שזה יעבור לוועדת הפנים, אבל שסעיף ו' יעבור לפניות הציבור.
יצחק פינדרוס: אי-אפשר הכול, אנחנו לא רוצים להעמיס על ועדת הפנים.
יצחק פינדרוס: אם זה נשאר בוועדת החוקה אז יהיה לוועדת הפנים זמן לדון בסעיף ו', וזה בסדר גמור; אבל אם זה לא עובר, אני מתנגד ואני חושב שצריך להעביר לוועדת החוקה כי אני חייב לפנות זמן ליושבת-ראש ועדת הפנים לטפל בנושאים אחרים.
איתן גינזבורג: ההקרבה שלך והמחויבות שלך ללוח הזמנים של יושבי-ראש ועדת החוקה וועדת הפנים מעוררת השתאו.
איתן גינזבורג: מי בעד העברת ההצעה, לבקשת יושבת-ראש ועדת הפנים ובהסכמת חבר הכנסת סובה, מוועדת מחוקה לוועדת הפנים?
איתן גינזבורג: בעד – שמונה, נגד – אחד, נמנעים – אין .
איתן גינזבורג: ההצעה תועבר לוועדת הפנים, ואני מזכיר לכל חברי הכנסת שאנחנו מבקשים שמי שמבקש לעשות שינוי מכל החלטה של הנשיאות, להגיש באותו יום ולא לאחר את המועד.
איתן גינזבורג: אנחנו עוברים לסעיף הבא: בקשת יושבת-ראש הוועדה המיוחדת לנגיף הקורונה החדש ולבחינת היערכות המדינה למגפות ולרעידות אדמה להעברת הצעה לסדר-היום בנושא החמרת אי-ביטחון תזונתי בצל הקורונה, של חברת הכנסת אימן חטיב יאסין, מוועדת העבודה והרווחה לוועדת הקורונה.
איתן גינזבורג: אני מבין שזה בהסכמה.
איתן גינזבורג: חברת הכנסת שאשא ביטון ביקשה להעביר את הדיון מוועדת העבודה לוועדת הקורונה.
איתן גינזבורג: יושב-ראש ועדת העבודה, חיים כץ, מסכים.
איתן גינזבורג: גם חברת הכנסת אימאן ח'טיב יאסין מסכימה.
אורלי פרומן: אני חברה בוועדת העבודה והרווחה; החמרות בעקבות הקורונה יש בכל כך הרבה נושאים, אז זה לא אומר שכל נושא צריך לעבור לוועדת הקורונה.
אורלי פרומן: זה אחד מנושאי הליבה של ועדת העבודה והרווחה, בחלק של הרווחה, הנושא של הביטחון התזונתי.
אורלי פרומן: לי קשה לראות איך כל דבר שהוא, שהוא מוחמר - - -
איתן גינזבורג: לא כל דבר שהוא.
איתן גינזבורג: הרבה דברים העברנו לוועדות אחרות.
איתן גינזבורג: הנה, עכשיו בצל הקורונה עבר לוועדת הפנים ולא לוועדת הקורונה, בנושא של חתונות בחו"ל.
אורלי פרומן: אני אומרת שהטיעון הוא שזה בגלל שחלה החמרה.
אורלי פרומן: נכון, חלה החמרה באי-ביטחון התזונתי, אבל זה אחד מנושאי הליבה של ועדת העבודה והרווחה.
איתן גינזבורג: אני חושב שזה נובע בעיקר מזה שחברת הכנסת שאשא ביטון עסקה בזה בעבר, לא בגלל שזה קורונה.
אורלי פרומן: ויש הסכמה של חיים כץ?
איתן גינזבורג: גם של אימאן ח'טיב וגם של חיים כץ.
אורלי פרומן: נראה לי מוזר, אבל בסדר.
איתן גינזבורג: מי בעד העברת הנושא מוועדת העבודה והרווחה לוועדת הקורונה?
איתן גינזבורג: בעד – חמישה, נגד – אין, נמנע אחד.
איתן גינזבורג: ההצעה תועבר לוועדת הקורונה.
איתן גינזבורג: סעיף ו': קביעת ועדת לדיון בהצעה לסדר-היום בנושא סרטונים ברשת החושפים התעללות של שוטרים ואף קצינים בילדים חרדים, כולל בעלי מוגבלויות, של חבר הכנסת אוריאל בוסו.
איתן גינזבורג: במהלך הישיבה במליאה עלו מספר הצעות, ובהן: ועדת הפנים – שזו הייתה ההצעה המקורית – ועדת החינוך, התרבות והספורט, הוועדה המיוחדת לזכויות הילד והוועדה לפניות הציבור.
איתן גינזבורג: בבקשה, חבר הכנסת פינדרוס.
יצחק פינדרוס: אני רוצה התייעצות סיעתית.
איתן גינזבורג: התייעצות סיעתית עושים לפני הצבעה, לא באמצע דיון.
יצחק פינדרוס: בסדר.
יצחק פינדרוס: מכיוון שהנושא הזה בוער כרגע – זה לא נושא כללי, זה קורה כל שעה וכל שעתיים – אני חושב שהוועדה הנכונה לדון בזה היא הוועדה לפניות הציבור.
יצחק פינדרוס: ועדת הפנים אכן דנה כמה דיונים בנושא התנהלות המשטרה, השתתפתי בחלקם על אף שאני לא חבר ועדת הפנים.
יצחק פינדרוס: אני חושב שיש שוני בהתנהלות המשטרה, מסיבות שקראתם להן קודם ממלכתיות - -
איתן גינזבורג: זה לא פוליטי.
יצחק פינדרוס: - - כל מערכת ומערכת, איך היא מתנהלת.
יצחק פינדרוס: אני חושב שהנושא של הסרטונים צריך לקבל התייחסות ואני חושב שהמקום הנכון לדון בזה כרגע זו הוועדה לפניות הציבור.
מיכל (מיקי) חיימוביץ': הבעיה היא לא הסרטונים, הבעיה היא האלימות.
מיכל (מיקי) חיימוביץ': הסרטונים חושפים את בעיית האלימות.
יצחק פינדרוס: האמת היא שאני חושב שהיה צריך להקים ועדת חקירה ממלכתית, ולצערי הרב, חלק מחברי הקואליציה הפילו את זה.
יצחק פינדרוס: אבל אם לא, לפחות שהוועדה לפניות הציבור תדון בנושא הזה, תקדיש לזה כמה ישיבות.
איתן גינזבורג: חבר הכנסת פינדרוס, אני רק רוצה להגיד שמליאת הכנסת הפילה את זה.
איתן גינזבורג: זה לא חלק מחברי הקואליציה, זה נראה לי רוב מוחלט של חברי הקואליציה.
יצחק פינדרוס: חלק מחברי הקואליציה, אני גם יכול לספור לך כמה מהם.
יצחק פינדרוס: הייתה תערובת מאוד יפה.
יצחק פינדרוס: מהמפלגה שלך, כחול לבן, הגיעו רק ארבעה להפיל.
יצחק פינדרוס: ספרתי.
איתן גינזבורג: בבקשה, חברת הכנסת מיקי חיימוביץ'.
מיכל (מיקי) חיימוביץ': אני חושבת שחבר הכנסת פינדרוס מעלה סוגיה כואבת ואמיתית.
מיכל (מיקי) חיימוביץ': הסוגיה הזאת כבר עלתה על שולחן ועדת הפנים במספר הדיונים הרב למדי שקיימה בסוגיית ההתנהגות האלימה של שוטרים ושוטרות בתקופה האחרונה.
מיכל (מיקי) חיימוביץ': אני חושבת שהבעיה היא לא הסרטונים, הבעיה היא האלימות, ואני חושבת שכשמדובר על האשמות או עדויות על אלימות של כוחות המשטרה, זה במנדט של ועדת הפנים.
מיכל (מיקי) חיימוביץ': הנושא הזה צריך להידון שם.
מיכל (מיקי) חיימוביץ': אני גם מראה שזה חשוב לי, וכמו שחבר הכנסת פינדרוס יודע, אנחנו נותנים לסוגיה של האלימות כלפי המגזר החרדי ביטוי בוועדה, ואם אתה רוצה לייחד לנושא הזה דיון ספציפי בוועדה – אשמח לעשות זאת.
מיכל (מיקי) חיימוביץ': אני חושבת שזה המקום וזו הבמה.
איתן גינזבורג: בבקשה, אורלי.
אורלי פרומן: אני חושבת שהנושא של התנהלות המשטרה עלה מספר פעמים בתקופה האחרונה בנושא של אלימות בכלל בוועדת הפנים.
אורלי פרומן: לכן, כאשר מדובר עכשיו ספציפית על ילדים במגזר החרדי או ילדים עם מוגבלויות, זה צריך להיות נדון באותה ועדה שרואה את סך ההתנהלות ולא כקטע שעומד בפני עצמו.
אורלי פרומן: לכן אני חושבת שוועדת הפנים היא המקום.
יצחק פינדרוס: זה מה שאמרתי לך, שלא רק הקואליציה הפילה את ההצעה.
אלעזר שטרן: לא, יש היגיון בזה.
איתן גינזבורג: גם אני חושב.
איתן גינזבורג: חבר הכנסת פינדרוס, למה פניות הציבור?
אורלי פרומן: אין פה שום דבר, אתה לא יכול לחשוד בנו בשיתוף - - -
יצחק פינדרוס: אתמול הייתה ישיבת סיעת יהדות התורה על הנושא הזה של האלימות.
יצחק פינדרוס: אנחנו מגלים הבדלים מהותיים בין מחוזות המשטרה.
מיכל (מיקי) חיימוביץ': סוגיית בעלי המוגבלות עלתה לא רק סביב - - -
יצחק פינדרוס: זו רזולוציה אחרת.
יצחק פינדרוס: אני מכיר את הדיונים אצל מיקי, ואני מכבד אותם.
יצחק פינדרוס: אלה דיוני מקרו על המשטרה.
יצחק פינדרוס: פה יצטרכו לקרוא לקצינים במקומות מסוימים ולענות תשובות על דברים מסוימים – זה אחרת.
יצחק פינדרוס: הרמה שמטפלת בהפגנות בבלפור ותל אביב זו לא אותה רמה שמטפלת בהפגנה בשבטי ישראל או בבעיה במודיעין עלית.
איתן גינזבורג: אבל יושבת-ראש הוועדה אמרה פה שהיא מוכנה לקיים דיון, ואף הזמינו אותך לקיים דיון ספציפי.
יצחק פינדרוס: הייתי שם.
יצחק פינדרוס: ניסיתי גם להעלות אנשים, הסבירו שזה לא יעבוד.
איתן גינזבורג: מי יושב-ראש הוועדה לפניות הציבור?
איתן גינזבורג: יעקב טסלר.
יצחק פינדרוס: ובוסו, מציע ההצעה, חבר שם.
אלעזר שטרן: מאיזה מפלגה הוא, טסלר?
יצחק פינדרוס: זה הציבור שנפגע, הם מכירים את זה.
אלעזר שטרן: אני שמעתי חבר'ה בהפגנות שאומרים שהם נפגעים.
יצחק פינדרוס: לא באתי להוריד, באתי גם לדבר הזה.
יצחק פינדרוס: לא באתי להגיד שלא.
איתן גינזבורג: פינדרוס, אתה לא מוכן לקבל את ההצעה של יושבת-ראש ועדת הפנים לייחד דיון על אלימות המשטרה כנגד ילדים במגזר החרדי?
איתן גינזבורג: אני שואל ברצינות.